Davlatlararo aviatsiya qoʻmitasi. Davlatlararo aviatsiya qoʻmitasi () MDH fuqarolar aviatsiyasini nazorat etuvchi tashkilotdir. Qoʻmita 1991-yili sobiq Sovet Ittifoqidagi 12 mamlakat vakillari bilan tuzilgan. Shtab-kvartirasi Moskvada joylashgan. Qoʻmita aviahalokatlarni tahlil qiladi, sabablarini oʻrganadi. Davlatlararo aviatsiya qoʻmitasi aʼzolari – Armaniston, Belarus, Moldova, Ozarbayjon, Oʻzbekiston, Qozogʻiston, Qirgʻiziston, Rossiya, Tojikiston, Turkmaniston va Ukraina. Gurjiston ham qoʻmitaga aʼzo edi, hozirda esa tashkilotdan chiqib ketgan.